Datum: 21. 9. 2023

**Obvestilo staršem.**

**Tehniški dan – Karierni razvoj mladih (OŠ Gorje in RAGOR)**

Obveščamo vas, da smo za učence 8. in 9. razreda skupaj z Razvojno agencijo Zgornje Gorenjske (RAGOR) pripravili tehniški dan z naslovom « Karierni razvoj mladih«. To je področje poklicne orientacije da učenci zadnji dve leti pred vpisom v srednje šole pridobivajo izkušnje in informacije za vpis v srednjo šolo.

Razvojna agencija Zgornje Gorenjske je z občinami Zgornje Gorenjske razvila projekt **Karierni razvoj mladih**, katerega namen je povezovanje izobraževalnih institucij z gospodarskimi subjekti, promocija gorenjskega gospodarstva med izobraževalnimi institucijami in zagotavljanje vzpodbudnega poslovnega  okolja. Znotraj projekta želijo mladim predstaviti lokalna podjetja in perspektivne poklicev v lokalnem okolju s celovitim pregledom možnosti štipendiranja. Podjetja pa želimo vzpodbuditi k oblikovanju programov mentoriranja in štipendiranja mladih.

V nadaljevanju vam prestavljamo program tehniškega dneva, ki ga bomo izvedli v **četrtek, 28. septembra 2023**

PROGRAM:

* razvojne možnosti za mlade, Jasmina Bagar, Ragor (predavanje v šoli),
* ogled salona v LIP-u in ogled proizvodnje v Elmontu (predstavitev poklicev),
* ogled hotela Ribno Alpine Resort ([www.hotel-ribno.si](http://www.hotel-ribno.si)) (predstavitev poklicev) in Sodarjeve domačije.

**Tehniški dan bo potekal od 8.20 do 13. ure.**

Malico bodo učenci dobili v šoli. Stroške avtobusnega prevoza bo pokrila Razvojna agencija Zgornje Gorenjske. Učenci mobilnih telefonov ne bodo potrebovali.

Lep pozdrav. Razredničarke 8. in 9. razreda